Secretarul general al PSD, Codrin Ştefănscu, deputatul Eugen Nicolicea şi Bogdan Trif, preşedintele PSD Sibiu şi ministru al Turismului, au fost huiduiţi, luni după-amiază, la Sibiu, de mai multe persoane aflate în faţa sediului filialei partidului. Protestatarii le-au strigat "Hoţii", "Partid de hoţi şi de mafioţi" şi i-au întrebat dacă nu se simt deloc vinovaţi pentru oamenii care au murit "din cauza recursului compensatoriu", transmite News.ro.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Codrin Ştefănscu, Eugen Nicolicea şi Bogdan Trif, preşedintele PSD Sibiu şi ministru al Turismului, au fost huiduiţi, luni după-amiază, la Sibiu, la sosirea la sediul filialei social-democrate, unde urmau să susţină o conferinţă de presă.

Mai multe persoane care se aflau în faţa sediului PSD, unde au loc protestele comunităţii "Vă vedem din Sibiu", le-au strigat "Hoţii", "Puşcărie", "Partid de hoţi şi de mafioţi", iar la un moment dat, când Codrin Ştefănescu s-a îndreptat spre grupul de protestari, un bărbat i-a reproşat: "De ce instigi la violenţă?".

Un alt bărbat l-a întrebat pe Trif de ce îl jigneşte pe preşedinte. "L-am cunoscut pe taică-tău, mi-e ruşine cu tine", i-a spus acesta liderului PSD Sibiu.

De asemenea, reprezentanţii PSD au fost întrebaţi de oameni dacă nu se simt "deloc vinovaţi de sângele oamenilor care au murit din cauza recursului compensatoriu".

La un moment dat, Codrin Ştefănescu a încercat să li se adreseze protestatarilor: "Fraţilor...", însă aceştia i-au replicat: "Nu eşti frate cu nimeni!". Ulterior, oamenii au început să scandeze "PSD, ciuma roşie", iar Ştefănescu şi Trif s-au îndepărtat, împreună cu cei care îi însoţeau.

Citește și

VIDEO. Eugen Nicolicea şi Codrin Ştefănescu, insultaţi de un protestatar

Eugen Nicolicea, întrebat dacă are vreo apăsare pentru crima de la Mediaș: „Păi care este treaba?!”